text: Slut med levende lys på plejecentre
  04 december 2016 kl. 18.48
  Esbjerg Kommune har besluttet, at det er slut med levende lys i juledekorationer og adventskranse på plejecentrene.
  De kunstige lys er efterhånden så livagtige, at de er et godt alternativ. Derfor skal der nu ikke længere være røglugt, stearin-partikler i luften eller risiko for brand, hvis lysene brænder for langt ned.
  I Esbjerg Kommune er det besluttet, at der ikke længere må være levende lys i fællesarealer og til fester på kommunens plejehjem. Og beboerne opfordres til at gøre det samme på deres egne stuer.
  